CELEX: 31994R3148
Language: fi
Date: 1994-12-21 00:00:00
Title: Komission asetus (EY) N:o 3148/94, annettu 21 päivänä joulukuuta 1994, tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta

Avis juridique important

|

31994R3148

Komission asetus (EY) N:o 3148/94, annettu 21 päivänä joulukuuta 1994, tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta  

Virallinen lehti nro L 332 , 22/12/1994 s. 0028 - 0028 Suomenk. erityispainos Alue 3 Nide 64 s. 0119  Ruotsink. erityispainos Alue 3 Nide 64 s. 0119 

KOMISSION ASETUS (EY) N:o 3148/94,annettu 21 päivänä joulukuuta 1994,tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna komission asetuksella (EY) N:o 2753/94(2), ja erityisesti sen 8 artiklan ja 12 artiklan 3 kohdan,sekä katsoo, ettähedelmä- ja vihannesalalla on erityisesti kaupan vaatimusten perusteella tarpeen varmuudella tietää kaupan pidettävien tuotteiden alkuperämaa; tältä osin saatu kokemus osoittaa, että alkuperämerkinnän muuttamismahdollisuudet tuotteiden kaupan pitämisen eri vaiheissa on suotavaa ehkäistä paremmin; tätä tarkoitusta varten olisi tuoreiden hedelmien ja vihannesten laatutarkastuksista 29 päivänä heinäkuuta 1992 annetun komission asetuksen (ETY) N:o 2251/92(3), sellaisena kuin se on viimeksi muutettuna asetuksella (ETY) N:o 785/93(4), säännöksiä täydennettävä, jatässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,ON ANTANUT TÄMÄN ASETUKSEN:1 artikla Lisätään asetuksen (ETY) N:o 2251/92 V luvun 11 artiklaan 5 kohta seuraavasti:"5 Tämän asetuksen soveltamiseksi on niitä tuotteita, joiden osalta laatuvaatimuksia on olemassa, koskevissa kauppalaskuissa ja saateasiakirjoissa ilmoitettava tuotteiden alkuperämaa. Tätä vaatimusta ei ole välttämätöntä noudattaa vähittäismyynnissä suoraan kuluttajalle."2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 21 päivänä joulukuuta 1994.Komission puolestaRené STEICHENKomission jäsen(1) EYVL N:o L 118, 20.5.1972, s. 1(2) EYVL N:o L 292, 12.11.1994, s. 3(3) EYVL N:o L 219, 4.8.1992, s. 9(4) EYVL N:o L 79, 1.4.1993, s. 55